ai4bharat/Pralekha huggingface dataset:
ஊரக வளர்ச்சி அமைச்சகம்
கரீப் கல்யாண் ரோஜ்கார் அபியான் திட்டத்துக்கான இணையதளத்தை மத்திய கிராமப்புற வளர்ச்சி பஞ்சாயத்துராஜ் துறைகளுக்கான மத்திய அமைச்சர் திரு நரேந்திர சிங் தோமர் துவக்கி வைத்தார்
கரீப் கல்யாண் ரோஜ்கார் அபியான் திட்டத்துக்கான இணையதளத்தை இன்று புதுதில்லியிலிருந்து காணொளி மாநாட்டின் மூலமாக கிராமப்புற வளர்ச்சி, பஞ்சாயத்துராஜ், வேளாண்மை விவசாயிகள் நலன் ஆகிய துறைகளுக்கான மத்திய அமைச்சர் திரு. நரேந்திர சிங் தோமர் துவக்கி வைத்தார். மத்திய கிராமப்புற வளர்ச்சித் துறையின் இணை அமைச்சர் சாத்வி நிரஞ்சன் ஜோதி, கிராமப்புற வளர்ச்சித் துறை செயலர் திரு. நாகேந்திர நாத் சின்ஹா, இத்திட்டத்தை தேர்ந்தெடுக்கப்பட்ட மாவட்டங்களில் நடைமுறைப்படுத்துவதற்காக அரசால் நியமிக்கப்பட்டுள்ள மத்திய மைய அதிகாரிகள் 116 பேர், திட்டத்துடன் தொடர்புடைய அமைச்சகங்கள், மாநில அரசுகளின் உயர் அதிகாரிகள் ஆகியோர் இந்நிகழ்ச்சியில் கலந்து கொண்டனர்.
இந்த இணையதளம் பொதுமக்களுக்கு இத்திட்டத்தைப் பற்றிய அனைத்து தகவல்களையும் அளிக்கும். மாவட்ட வாரியான, திட்ட வாரியான விவரங்களையும் இந்த இணையதளத்தில் பெறலாம். அது மட்டுமல்லாமல் 50,000 கோடி ரூபாய் செலவில், 6 மாநிலங்களில் 116 மாவட்டங்களில், இந்தத் திட்டங்கள் நடைபெறுவதைக் கண்காணிக்க, இந்த இணையதளம் உதவும். இந்த மாவட்டங்களில் ஒவ்வொரு மாவட்டத்திலும், 25 ஆயிரத்துக்கும் அதிகமான புலம்பெயர் தொழிலாளர்கள் பிற மாநிலங்களில் இருந்து திரும்பி வந்துள்ளனர். அனைத்து விவரங்களையும் உள்ளடக்கிய செயல்பாடுகள் பல நிறைந்த இந்த இணைய தளத்தைத் துவக்குவது குறித்து திரு நரேந்திர சிங் தோமர் மகிழ்ச்சி தெரிவித்தார். கோவிட்-19 பெருந்தொற்று காரணமாக உருவாகியுள்ள சிரமமான சூழ்நிலையைக் கையாள்வதில் மத்திய அரசு மாநில அரசுகளின் இணைந்து, வெற்றி கொண்டுள்ளது என்று திரு. தோமர் தெரிவித்தார். நடப்பு நிதியாண்டில் மகாத்மா காந்தி தேசிய ஊரக வேலை உறுதியளிப்புத் திட்டத்திற்கு 101500 கோடி ரூபாய் ஒதுக்கீடு செய்யப்பட்டுள்ளது என்றும், குறிப்பான திறன் எதுவும் அற்றவர்களுக்கு வேலை வாய்ப்பை உருவாக்கும் மிகப் பெரிய திட்டமாகும் இது என்றும், திரு.தோமர் கூறினார். பொது முடக்கம் காரணமாக சொந்த ஊருக்குத் திரும்பிய புலம்பெயர் தொழிலாளர்களுக்கு வேலைவாய்ப்பு அளிக்க வேண்டும் என்ற பிரதமரின் அக்கறை காரணமாக கரீப் கல்யாண் ரோஜ்கர் அபியான் திட்டம் 50,000 கோடி ரூபாய் ஒதுக்கீட்டுடன் 20 ஜூன் 2020 அன்று தொடங்கப்பட்டது. இதற்கு மத்திய கிராமப்புற வளர்ச்சி அமைச்சகம், மைய அமைச்சகம் ஆகும். மத்திய அரசின் 12 இதர அமைச்சகங்களுடன் நெருங்கிய ஒருங்கிணைப்புடன் இத்திட்டம் செயல்படுத்தப்படும். தேர்ந்தெடுக்கப்பட்ட மாவட்டங்களில், 125 நாட்களுக்குள், 25 விதமான வெவ்வேறு பணிகள் செய்து முடிக்கப்பட உள்ளன. திட்டமிட்டபடி செய்யப்பட்டுக் கொண்டிருந்த இந்தப் பணிகள் தற்போது வெகு விரைவாக செய்து முடிக்கப்படும். பெருந்தொற்று காரணமாக ஏற்பட்ட சவால்களை, வாய்ப்புகளாக மாற்றிக்கொண்டு கிராமப்புறப் பகுதிகளில் குறுகிய காலகட்டத்தில் கட்டமைப்பு வசதிகளை உருவாக்க முடியும் என்று திரு.தோமர் கூறினார்.
(Visitor Counter : 159
பிரதமர் அலுவலகம்
வந்தே பாரத் ரயில் சேவை குறித்து பயணி ஒருவரின் ஆர்வத்தையும், பெருமையையும் பிரதமர் பாராட்டினார்
வந்தே பாரத் ரயில் சேவை குறித்து பயணி ஒருவரின் ஆர்வத்தையும், பெருமையையும் பிரதமர் திரு நரேந்திர மோடி பாராட்டினார்.
பயணி ஒருவரின் ட்விட்டர் பதிவுக்கு பிரதமர் ட்விட்டரில் பதில் அளித்திருப்பதாவது;
“ஆம், நீண்ட தூரம் வந்துள்ளோம், இன்னும் நெடுந்தூரம் உண்டு. நாம் நமது இலக்கை அடைய வந்தே பாரத் ரயில் பயணம் குறித்த உங்களது ஆர்வம் மற்றும் பெருமையை நான் பாராட்டுகிறேன்.
விவசாயத்துறை அமைச்சகம்
அதிக மகசூல் தரக்கூடிய 838 பயிர் வகைகளை இந்திய வேளாண் ஆராய்ச்சி கவுன்சில் உருவாக்கியுள்ளது: வேளாண் அமைச்சர் தகவல்
மத்திய வேளாண் துறை அமைச்சர் திரு நரேந்திர சிங் தோமர் மக்களவையில் எழுத்துப்பூர்வமாக தாக்கல் செய்த பதிலில் கூறியதாவது:அதிக மகசூல் தரக்கூடிய, நோய் எதிர்ப்பு திறனுடைய பயிர் வகைகளையும், தொழில்நுட்பங்களையும் உருவாக்கும் முயற்சியில் இந்திய வேளாண் ஆராய்ச்சி கவுன்சில் ஈடுபட்டுள்ளது. கடந்த மூன்று ஆண்டுகளில், அதிக மகசூல் தரக்கூடிய 838 பயிர் வகைகளை இந்திய வேளாண் ஆராய்ச்சி கவுன்சில் உருவாக்கியுள்ளது. இவற்றில் 578 வகைககள் பருவநிலை மாற்றங்களை தாங்கக் கூடியவை. 41 வகை பயிர்கள் குறுகிய காலத்தில் மகசூல் தரக் கூடியவை. 47 பயிர் வகைகள் உயிர் ஊட்டச்சத்து ஏற்றப்பட்டவை.கடந்த 3 ஆண்டுகளில் 61 பயிர்களின் 1330 வகைகளைச் சேர்ந்த விதைகள் 3.53 லட்சம் குவிண்டால் அளவுக்கு உற்பத்தி செய்யப்பட்டு விநியோகிக்கப்பட்டன.விவசாயிகளின் வருமானத்தை அதிகரிக்க, 63 ஒருங்கிணைந்த விவசாய முறைகளை இந்திய வேளாண் ஆராய்ச்சி கவுன்சில் உருவாக்கியது. கடந்த 3 ஆண்டுகளில் 18 ஒருங்கிணைந்த விவசாய முறைகள் உருவாக்கப்பட்டன.கடந்த 3 ஆண்டுகளில் 77 வேளாண் இயந்திரங்கள் உருவாக்கப்பட்டன. வேளாண் பொருட்களைப் பதப்படுத்த 101 தொழில்நுட்பங்கள் உருவாக்கப்பட்டன.பருவநிலை மாற்றத்தால், இந்திய வேளாண் துறையில் ஏற்படும் பாதிப்பை இந்திய வேளாண் ஆராய்ச்சி கவுன்சில் மதிப்பீடு செய்தது. நாட்டில் 573 மாவட்டங்கள், பருவநிலை மாற்றத்தால் பாதிப்புக்கு உள்ளாகும் மாவட்டங்களாக அடையாளம் காணப்பட்டன. இவற்றில் 109 மாவட்டங்கள் அதிக அபாயம் உள்ள மாவட்டங்களாகவும், 201 மாவட்டங்கள் அபாயம் உள்ள மாவட்டங்களாகவும் அடையாளம் காணப்பட்டுள்ளன.நீண்ட கால ரசாயன உரங்கள் பயன்பாடு குறித்த ஆய்வுகள், அகில இந்திய ஒருங்கிணைந்த ஆராய்ச்சித் திட்டத்தின் கீழ் மேற்கொள்ளப்பட்டது. இதில் நைட்ரஜன் உரங்கள் தொடர்ந்து பயன்படுத்தப்படுவது, மண் வளத்துக்கு தீங்கு விளைவிப்பதாகவும், உற்பத்தி செய்யப்படும் வேளாண் பொருட்களில் நுண் ஊட்டச்சத்துக்கள் குறைவாக இருப்பதும் கண்டறியப்பட்டது. நுண் ஊட்டசத்து குறைபாடு, தாவரங்களின் வளர்ச்சியிலும் பாதிப்பை ஏற்படுத்தலாம். நிலத்தடி நீரிலும் நைட்ரேட் கலப்பு அனுமதிக்கப்பட்ட அளவான 10 மில்லி கிராமைவிட அதிகம் இருந்தது.கடந்த 2019-20ம் ஆண்டில் 59.88 மில்லியன் டன் ரசாயண உரங்கள் , பொட்டாஷ், கலப்பு உரம், சிங்கிள் சூப்பர் பாஸ்பேட்) பயன்படுத்தப்பட்டுள்ளன.மண் பரிசோதனை மற்றும் நியாயமான அளவில் உரங்கள் பயன்பாடு போன்றவற்றை ஊக்குவிக்க தேசிய மண் வள அட்டை திட்டத்தை மத்திய அரசு தொடங்கியுள்ளது. அதேபோல் பரம்பிரகத் கிரிஷி விகாஷ் திட்டம் மூலம் இயற்கை விவசாய முறைகள் ஊக்குவிக்கப்படுகின்றன. இதற்கான பயிற்சி மற்றும் செய்முறை விளக்கம் ஆகியவை இந்திய வேளாண் ஆராய்சி கவுன்சில் மற்றும் வேளாண் பல்கலைக்கழகங்கள் மூலம் வழங்கப்படுகின்றன.குறைந்த மின்சாரத்தில் இயங்கும் மோட்டார்கள் மற்றும் செயல்பாடு நடைமுறைகள் குறித்து விழிப்புணர்வை ஏற்படுத்த இந்திய வேளாண் ஆராய்ச்சி கவுன்சில் மற்றும் மின்துறை அமைச்சகத்தின் எரிசக்தி சேமிப்பு அலுவலகம் இடையே புரிந்துணர்வு ஒப்பந்தம் செய்யப்பட்டது.பீகாரில் விளைவிக்கப்படும் மக்னா பயிரின் பாதுகாப்பு, ஆராய்ச்சி மற்றும் மேம்பாட்டுக்காக பீகார் மாநிலம் தர்பங்காவில் தேசிய ஆராய்ச்சி மையம் தொடங்கப்பட்டது. இது தற்போது, பாட்னாவில் உள்ள கிழக்குப் பகுதி இந்திய வேளாண் ஆராய்ச்சி கவுன்சிலுடன் இணைக்கப்பட்டுள்ளது.
பிரதமர் அலுவலகம்
உத்தரப் பிரதேசத்தில் பல்வேறு திட்டங்களுக்கான அடிக்கல் நாட்டு விழாவில் பிரதமர் பங்கேற்பு
பிரதமர் திரு. நரேந்திர மோடி இன்று லக்னோவுக்கு பயணம் மேற்கொண்டார். உத்தர பிரதேச மாநிலத்தில் ரூ. 60,000 கோடி மொத்த முதலீட்டுடன் கூடிய 81 திட்டங்களை அவர் அடிக்கல் நாட்டி தொடங்கி வைத்தார்.
மாநிலத்தில் முதலீடுகளை ஈர்க்கவும், மாநிலத்தை தொழில்மயமாக்கவும், 2018 ஃபிப்ரவரி மாதம் நடைபெற்ற உத்தரப் பிரதேச முதலீட்டாளர் உச்சிமாநாட்டைத் தொடர்ந்து சில மாதங்களுக்கு இந்த திட்டங்கள் தொடங்கப்படுகின்றன.
நாட்டின் சில பகுதிகளில் பெய்து வரும் கன மழை பற்றி பிரதமர் தனது உரையில் குறிப்பிட்டார். இதனால் உருவாகியுள்ள சூழலை மத்திய அரசு கண்காணித்து வருவதுடன் பாதிக்கப்பட்ட மக்களுக்கு உதவி அளிக்க மாநில அரசுகளுடன் இணைந்து செயல்பட்டு வருவதாகவும் அவர் கூறினார்.
மக்கள் மீது கவனம் செலுத்தும் அரசாக மக்களின் வாழ்க்கை முறை எளிதாக்கப்படுவதாகவும், வாழ்க்கையில் எளிமை மேம்படுத்தப்படுவதாகவும் அவர் தெரிவித்தார். உத்தரப் பிரதேசத்தை மாற்றியமைக்கும் முயற்சியின் ஒரு பகுதியாக இன்று இந்தக் கூடுதல் நடைபெறுவதாகவும் அவர் கூறினார். ஐந்தே மாதங்களில் இந்த திட்டங்களின் முன்னேற்ற வேகம்  சிறப்பான முறையில் குறிப்பிடத்தக்கதாக அமைந்துள்ளது என்றும் அவர் தெரிவித்தார்.
இந்த சாதனைக்காக மாநில அரசுக்கு அவர் தனது பாராட்டுக்களைத் தெரிவித்தார். இந்த திட்டங்கள் மாநிலத்தின் சில பகுதிகளுடன் மட்டும் வரையறுக்கப்படாமல் சமத்துவமான வளர்ச்சியை சாத்தியப்படுத்தும் எனவும் அவர் குறிப்பிட்டார்.
மாநில அரசின் புதிய பணிக் கலாச்சாரத்திற்கு அவர் பாராட்டு தெரிவித்தார். மாநிலத்தில் மாற்றம் கண்டுள்ள முதலீட்டு சூழல், வேலைவாய்ப்பு, வர்த்தகம், நல்ல சாலைகள், போதுமான மின்சார விநியோகம் மற்றும் பிரகாசமான எதிர்காலத்திற்கான வாய்ப்புகளைக்கொண்டு வருவதாக அவர் கூறினார். இந்த திட்டங்கள் பல புதிய வேலைவாய்ப்புக்களைக் கொண்டு வருவதுடன் சமுதாயத்தின் பல தரப்பினருக்கும் பயன் அளிக்கும் என அவர் தெரிவித்தார். இந்த திட்டங்களின் மூலம் டிஜிட்டல் இந்தியா, மேக் இன் இந்தியா போன்ற முன்னோடி திட்டங்களுக்கு பெரும் ஊக்கம் கிடைக்கும் எனவும் அவர் தெரிவித்தார்.
கிராமப் புறங்களில் பரவியுள்ள மூன்று லட்சம் பொது சேவை மையங்கள் கிராமங்களில் வாழ்க்கையில் சிறந்த மற்றும் வெளிப்படையான சேவைகளின் மூலம் முன்னேற்றத்தை ஏற்படுத்தி வருவதாக பிரதமர் குறிப்பிட்டார்.
மத்திய அரசு தடைகற்களை உடைத்தெறிந்து தீர்வுகள் மற்றும் ஒத்திசைவில் கண்ணோட்டம் செலுத்தி வருவதாக பிரதமர் குறிப்பிட்டார்.
உலகின் இரண்டாவது பெரிய மொபைல் ஃபோன் உற்பத்தி நாடாக இந்தியா திகழ்வதாக கூறிய அவர், இந்த உற்பத்தி புரட்சியில் உத்தர பிரதேசம் முன்னிலை வகித்து வருகிறது என அவர் கூறினார்.
உள்கட்டமைப்பு திட்டங்கள் நிறைவடையும்போது, இந்தியாவில் வர்த்தகம் செய்வது மேலும் எளிதாகி, சரக்கு போக்குவரத்திற்கான செலவு குறையும் என பிரதமர் தெரிவித்தார். தொழில்முனைவோர் மற்றும் வணிகர்கள் டிஜிட்டல் பரிவர்த்தனைகளை நோக்கி நகர வேண்டும் என அவர் வலியுறுத்தினார்.
நாட்டில் மின் விநியோகத்தை மேம்படுத்த எடுக்கப்பட்ட நடவடிக்கைகள் குறித்து பிரதமர் விளக்கினார். பாரம்பரிய எரிசக்தியிலிருந்து பசுமை எரிசக்தியை நோக்கி நாடு முன்னேறி வருவதாகவும் அவர் தெரிவித்தார். சூரிய மின்சக்தியின் தொகுப்பாக உத்தரப் பிரதேசம் ஆகும் எனவும் அவர் தெரிவித்தார். 2013-14ல் 4.2 சதவீதமாக இருந்த இந்தியாவின் எரிசக்தி பற்றாக்குறை இன்று ஒரு சதவீதத்திற்கும் குறைவாக குறைந்துள்ளது என்றும் அவர் கூறினார்.
மக்களின் பங்களிப்பு மூலம் மக்களின் விருப்பங்கள் நிறைவேறுவது தான் புதிய இந்தியா உருவாவதற்கான வழித்தடம் என்றும் பிரதமர் குறிப்பிட்டார்.
எரிசக்தி அமைச்சகம்
தொழில் துறை சங்கங்கள், மின்சாரம், புதுப்பிக்கத்தக்க எரிசக்தி உற்பத்தியாளர்கள் பிரதிநிதிகளுடன் மத்திய மின்துறை அமைச்சர் திரு. ஆர்.கே.சிங், ‘சுயசார்பு இந்தியா இயக்கம்’, ‘’மேக் இன் இந்தியா’ ஆகியவற்றை வெற்றிகரமாக செயல்படுத்தும் வழிவகைகள் குறித்து ஆலோசனை.
மின்சாரம் மற்றும் புதுப்பிக்கத்தக்க எரிசக்தித் துறையில், மின்சார உற்பத்தி மற்றும் அதைக் கொண்டு செல்லும் துறை நிறுவன உரிமையாளர்களுடன் மத்திய மின்சாரம், புதுப்பிக்கத்தக்க எரிசக்தி, திறன் மேம்பாடு மற்றும் தொழில்முனைவு  அமைச்சர் திரு. ஆர்.கே.சிங் இன்று காணொளிக் காட்சி மூலம் ஆலோசனை நடத்தினார். உற்பத்தி மற்றும் சேவைகளை இந்தியாவிலேயே மேற்கொள்ளும் வகையில், ‘சுயசார்பு இந்தியா’ இயக்கத்தை வலுப்படுத்த வேண்டியதன் அவசியத்தை மத்திய மின்துறை அமைச்சர் வலியுறுத்தினார்.
நமது அனைத்து தொலைத்தொடர்பு, உற்பத்தி, தரவு மேலாண்மை மற்றும் அத்தியாவசிய சேவைகள் அனைத்தும் மின் விநியோகத்தை நம்பியிருப்பதால், மின்சாரம் மிகவும் முக்கியமான துறையாக உள்ளது என்று கூறிய திரு. சிங், இதற்கு ஏற்படும் தீங்கு மொத்த நடைமுறையையே வீழ்த்திவிடும் என்று கூறினார். எனவே, ‘சுயசார்பு இந்தியா’ இயக்கத்தில் மின்சாரத்துறை மிகவும் முக்கியமான இடத்தைப் பிடிக்கிறது. இதற்கிணங்க அனைத்து தொழில்துறையினரும் பின்வரும் உறுதியை ஏற்கவேண்டும் என அவர் வலியுறுத்தினார்;
-
- போதுமான உள்நாட்டு திறன் கொண்ட எந்தக் கருவியையோ, பொருள்களையோ இறக்குமதி செய்வதில்லை.
- உள்நாட்டில் கிடைக்காத பொருள்கள், சேவைகளை, இறக்குமதி தவிர்க்க முடியாத நிலையில், 2-3 ஆண்டுகள் என்ற குறிப்பிட்ட காலத்திற்கு மட்டும் இறக்குமதி செய்யலாம். அதற்குள், தற்போதுள்ள கொள்கை, வரி ஊக்குவிப்பு, ஸ்டார்ட் அப்ஸ், விற்பனை மேம்பாடு, ஆராய்ச்சி மற்றும் மேம்பாட்டு ஆதரவு ஆகியவற்றின் மூலம் அடுத்த 2-3 ஆண்டுகளுக்குள் உள்நாட்டிலேயே அவற்றைத் தயாரிக்க முடியும். அதுவரை, இறக்குமதி செய்யப்படும் பொருள்களை இந்தியத் தரத்துக்கு ஏற்றதாக உள்ளனவா என்று இந்திய பரிசோதனைக் கூடங்களில் சோதிப்பதுடன், ஏதேனும் தீங்கிற்கு இடமுள்ளதா எனவும் கண்டறிய வேண்டும்.
- இறக்குமதி செய்தாக வேண்டிய கருவிகள், பொருள்களை மின்துறை அமைச்சகம், புதிய, புதுப்பிக்கத்தக்க எரிசக்தி அமைச்சகம் ஆகியவற்றிடமிருந்து முன்கூட்டியே அனுமதி பெற்ற பின்னரே இறக்குமதி செய்ய வேண்டும்.
தற்போதைய திட்டங்கள், எளிதான கடன் வசதி போன்ற தொழில்துறையினரின் ஆலோசனைகள் கவனமாக ஆய்வு செய்யப்படும் என்று அமைச்சர், பங்கேற்ற பிரதிநிதிகளிடம் உறுதி அளித்தார். அவர்களது பிரச்சினைகள் குறித்து கவனத்தில் கொள்ளுமாறு மின்துறை செயலர், புதிய, புதுப்பிக்கத்தக்க எரிசக்தி துறைச் செயலர் ஆகியோருக்கு அமைச்சர் உத்தரவிட்டார்.
விண்வெளித்துறை
வீனஸ்  கிரகத்திற்கு விண்கலங்களை அனுப்புவதற்கான வாய்ப்புகள் மற்றும் வளிமண்டலம் குறித்த படிப்புகளுக்காக இஸ்ரோ முன்முயற்சிகளை மேற்கொண்டுள்ளது: மத்திய அமைச்சர் டாக்டர் ஜிதேந்திர சிங்
 கிரகத்திற்கு விண்கலங்களை அனுப்புவதற்கான வாய்ப்புகள் மற்றும் வளிமண்டலம் குறித்த படிப்புகளுக்காக இஸ்ரோ முன்முயற்சிகளை மேற்கொண்டுள்ளதாக மத்திய அறிவியல் மற்றும் தொழில்நுட்பம் , புவிஅறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்வு, ஓய்வூதியம், அணுசக்தி, விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார்.
ஏரோனமி என்ற வார்த்தை 60 ஆண்டுகளுக்கு முன்பு உருவாக்கப்பட்டு அறிமுகப்படுத்தப்பட்டது. இது பூமி மற்றும் சூர்ய குடும்பத்தில் உள்ள மற்ற கிரகங்களின் மேல் அடுக்கு வளிமண்டலம் குறித்த அறிவியல் படிப்பாக கருதப்படுகிறது. இது வேதியியல், இயக்கவியல், ஆற்றல் சமன்பாடு ஆகியவற்றை உள்ளடக்கிய படிப்பாகும்.
மக்களவையில் எழுத்து மூலம் அளித்த பதிலில், இந்த இரண்டு இயக்கங்களும், ஒருங்கிணைக்கப்பட்டு வருவதாகவும், அறிவியல் சமுதாயத்தினரின் பங்களிப்புடன் தேசிய அளவில் இதற்கான வாய்ப்புகள் பரிசீலிக்கப்பட்டு வருவதாக டாக்டர் ஜிதேந்திர சிங் கூறியுள்ளார்.
சமூக நிதி மற்றும் அதிகாரமளித்தல் அமைச்சகம்
முதியோர் இல்லங்கள் நிலவரம்
மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த சமுக நீதி மற்றும் அதிகாரமளித்தல் இணை அமைச்சர் பிரதிமா பவுமிக் கீழ்காணும் தகவல்களை வழங்கினார்.
மூத்த குடிமக்களுக்கான ஒருங்கிணைந்த திட்டத்தின் கீழ், மத்தியப் பிரதேசத்தில் கடந்த மூன்று ஆண்டுகளில் மூத்த குடிமக்கள் வீடுகளுக்கான திட்டங்களுக்கான முன்மொழிவுகளின் விவரங்கள் பின்வருமாறு:
2018-19-ம் ஆண்டில் 81 முன்மொழிவுகள் பெறப்பட்டு, 9 முன்மொழிவுகளுக்கு ஒப்புதல் அளிக்கப்பட்டு 72 முன்மொழிவுகள் நிராகரிக்கப்பட்டன.
2019-20-ம் ஆண்டில் 46 முன்மொழிவுகள் பெறப்பட்டு, 10 முன்மொழிவுகளுக்கு ஒப்புதல் அளிக்கப்பட்டு 36 முன்மொழிவுகள் நிராகரிக்கப்பட்டன.
2020-21-ம் ஆண்டில் 67 முன்மொழிவுகள் பெறப்பட்டு, 23 முன்மொழிவுகளுக்கு ஒப்புதல் அளிக்கப்பட்டு 44 முன்மொழிவுகள் நிராகரிக்கப்பட்டன. வழிகாட்டுதல்களின் படி தகுதியில்லாத முன்மொழிவுகள் நிராகரிக்கப்பட்டன.
போதைப்பொருள் தேவை குறைப்புக்கான தேசிய செயல்திட்டத்தின் கீழ், போதைக்கு அடிமையானவர்களுக்கான ஒருங்கிணைந்த மறுவாழ்வு மையம் உள்ளிட்டவற்றைப் பராமரிப்பதற்காக கடந்த மூன்று ஆண்டுகளில் மத்தியப் பிரதேச மாநிலத்தின் முன்மொழிவுகளின் விவரங்கள் வருமாறு:
2018-19-ம் ஆண்டில் 15 முன்மொழிவுகள் பெறப்பட்டு, 15 முன்மொழிவுகளுக்கும் ஒப்புதல் அளிக்கப்பட்டது.
2019-20-ம் ஆண்டில் 14 முன்மொழிவுகள் பெறப்பட்டு, 14 முன்மொழிவுகளுக்கும் ஒப்புதல் அளிக்கப்பட்டது.
2020-21-ம் ஆண்டில் 23 முன்மொழிவுகள் பெறப்பட்டு, 23 முன்மொழிவுகளுக்கும் ஒப்புதல் அளிக்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1806507
இளைஞர் நலன் மற்றும் விளையாட்டு அமைச்சகம்
விளையாட்டு வீரர்களுக்கு ரொக்க விருதுகள், தேசிய நலன் மற்றும் ஓய்வூதியம் ஆகியவற்றின் திருத்தப்பட்ட திட்டங்களை திரு அனுராக் தாக்கூர் அறிமுகப்படுத்தினார்
மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர், விளையாட்டு வீரர்களுக்கான திருத்தப்பட்ட ரொக்க விருதுகள், தேசிய நலன் மற்றும் ஓய்வூதியம், விளையாட்டுத் துறையின் திட்டங்களுக்கான வலைதளம், தேசிய விளையாட்டு மேம்பாட்டு நிதி இணையதளம் ஆகியவற்றை இன்று புது தில்லியில் தொடங்கி வைத்தார்.
சர்வதேச விளையாட்டு போட்டிகளில் பதக்கம் வென்றவர்கள் மற்றும் அவர்களின் பயிற்சியாளர்களுக்கு ரொக்கப்பரிசுகள் வழங்கும் திட்டம், விளையாட்டு வீரர்களுக்கான பண்டிட் தீன்தயாள் உபாத்யாய் தேசிய நலன் போன்ற விளையாட்டு வீரர்களுக்கு ரொக்க விருது வழங்கும் திட்டத்தில் இளைஞர் விவகாரங்கள் மற்றும் விளையாட்டு அமைச்சகம் பல முக்கிய திருத்தங்களை கொண்டு வந்துள்ளதாக திரு அனுராக் தாக்கூர் தெரிவித்தார். இந்தத் திட்டங்களை மிகவும் எளிதில் அணுகுவதற்கு உகந்ததாகவும், வெளிப்படையானதாகவும் மாற்றும் நோக்கத்துடன் விளையாட்டுத் துறை இந்தத் திருத்தங்களை மேற்கொண்டுள்ளது.
குடிமக்களுக்கு அதிகாரம் அளிப்பதன் மூலமும், அரசுக்கும் குடிமக்களுக்கும் இடையிலான இடைவெளியைக் குறைப்பதன் மூலமும், அமைப்பு மற்றும் வசதிகள், பிரச்சனைகள் மற்றும் தீர்வுகள் மற்றும் குறைந்தபட்ச அரசு மற்றும் அதிகபட்ச ஆளுகையில் பிரதமரின் பார்வையை முன்னெடுத்துச் செல்வதன் மூலம் டிஜிட்டல் இந்தியாவை நோக்கிய மற்றொரு படியாக இந்த வளர்ச்சியை மத்திய அமைச்சர் பாராட்டினார். இந்த திருத்தப்பட்ட திட்டங்கள், சாதனை நேரத்தில் விளையாட்டு வீரர்களுக்கு பலன்களை வழங்க அதிக வெளிப்படைத்தன்மை மற்றும் பொறுப்புணர்வை வழங்கும் என்று அமைச்சர் விளக்கினார்.
இப்போது, எந்தவொரு தனிப்பட்ட விளையாட்டு வீரரும் அவரவர் தகுதிக்கு ஏற்ப மூன்று திட்டங்களுக்கும் நேரடியாக விண்ணப்பிக்கலாம் என்று திரு தாக்கூர் எடுத்துரைத்தார்.
மேலும் விவரங்களுக்கு இந்த ஆங்கில செய்திக்குறிப்பைக்காணவும் https://pib.gov.in/PressReleasePage.aspx?PRID=1840084
உள்துறை அமைச்சகம்
சிறைத் துறையினருக்கான திருத்த சேவை விருதுகள்: தமிழகத்தைச் சேர்ந்த 2 பேர் தேர்வு
2022, சுதந்திர தினத்தை முன்னிட்டு சிறுத்துறையினருக்கான திருத்த சேவை பதக்கங்கள் பெறுவோரின் பட்டியலுக்கு குடியரசுத் தலைவர் ஒப்புதல் அளித்துள்ளார்.
இதன்படி, தமிழகத்தைச் சேர்ந்த இரண்டு பேர் உட்பட மொத்தம் 45 பேருக்கு சிறப்பாக பணியாற்றியது, போற்றத்தக்க வகையில் பணியாற்றியதற்கான திருத்த சேவை விருதுகள் வழங்கப்பட உள்ளன.
தமிழகத்தின் உதவி சிறைகாவலர் திரு டி. ஜவஹர் மற்றும் கிரேட் 1 வார்டர் திரு ஆர். சங்கரராமேஸ்வரன் ஆகியோர் தகுதிமிக்க சேவையாற்றியதற்கான சீர்திருத்த சேவைப் பதக்கம் பெற உள்ளனர்.
சிறை துறையினருக்கான முழு பதக்கப் பட்டியலை இங்கே காணவும்:https://www.pib.gov.in/PressReleasePage.aspx?PRID=1851680
பிரதமர் அலுவலகம்
சுதந்திரத்திற்கு பிறகு முதன் முறையாக அருணாச்சலப் பிரதேச மாநிலத்தின் எல்லைப் பகுதிக்கு 278 கி,மீ தார்ச்சாலை அமைத்து சாதனை புரிந்த எல்லை சாலைகள் அமைப்பிற்கு பிரதமர் பாராட்டு
அருணாச்சலப் பிரதேச மாநிலத்தின் குருங் குமே மாவட்டத்தில் உள்ள தொலைதூர பகுதிகளில் ஒன்றான ஹுரி வரை செல்லும் 278 கிலோ மீட்டர் தூரம் உள்ள ஹப்போலி-சார்லி-ஹுரி சாலையை சுதந்திரத்திற்கு பிறகு முதன்முறையாக தார்ச்சாலை அமைத்து சாதனை புரிந்த எல்லை சாலைகள் அமைப்பிற்கு பிரதமர் திரு நரேந்திர மோடி பாராட்டு தெரிவித்துள்ளார்.
எல்லை சாலைகள் அமைப்பின் தொடர் ட்விட்டர் பதிவுகளைப் பகிர்ந்து அவர் கூறியதாவது:
“பாராட்டத்தக்க சாதனை!”
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 201.30 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 37,06,997 கோடி டோஸ்கள் செலுத்தப்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,49,482
கொவிட் சிகிச்சை பெறுபவர்கள் எண்ணிக்கை 0.34 சதவீதமாக உள்ளது. குணமடைந்தோர் விகிதம் தற்போது 98.46 சதவீதம்
கடந்த 24 மணி நேரத்தில் 21,219 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,31,71,653 என அதிகரித்துள்ளது.
கடந்த 24 மணி நேரத்தில் 21,880 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.42 சதவீதம் ஆகும்
வாராந்திர பாதிப்பு விகிதம் 4.51 சதவீதம் ஆகும்
இதுவரை மொத்தம் 87.16 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,95,359 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843666
பிரதமர் அலுவலகம்
மேற்கு வங்க சட்டமன்ற உறுப்பினர் திரு பிஷ்ணு பாத ரே மறைவுக்கு பிரதமர் இரங்கல்
மேற்கு வங்க சட்டமன்ற உறுப்பினர் திரு. பிஷ்ணு பாத ரே மறைவுக்கு பிரதமர் திரு. நரேந்திர மோடி ஆழ்ந்த இரங்கலைத் தெரிவித்துள்ளார்.
பிரதமர் ட்விட்டர் பதிவில் கூறியிருப்பதாவது;
"மேற்கு வங்க சட்டமன்ற உறுப்பினர் ஸ்ரீ பிஷ்ணு பாத ரே ஜியின் அகால மரணம் வருத்தமளிக்கிறது. மக்களின் அபிலாஷைகளை நிறைவேற்ற பல முயற்சிகளை மேற்கொண்ட கடின உழைப்பாளி சட்டமன்ற உறுப்பினர். @BJP4Bengal-ஐ வலுப்படுத்தவும் பாடுபட்டார். அவரது குடும்பத்தினருக்கும் ஆதரவாளர்களுக்கும் இரங்கல். ஓம் சாந்தி."
சிறப்பு சேவைகள் மற்றும் கட்டுரைகள்
பிஎஸ்என்எல் நிறுவனத்துக்கு எதிராக பொய் பிரச்சாரம்
பிஎஸ்என்எல் நிறுவனத்துக்கு எதிராக நேர்மையற்ற சிலர், தனியார் தொலைத் தொடர்பு நிறுவனங்களின் ஆதரவுடன் பரப்பும் பொய் பிரச்சாரம் அடிப்படை ஆதாரமற்றது என பிஎஸ்என்எல் நிறுவனம் தெரிவித்துள்ளது.
இது தொடர்பாக சென்னை பிஎஸ்என்எல் தலைமை பொது மேலாளர் டாக்டர் வி.கே.சஞ்சீவி வெளியிட்டுள்ள செய்தி குறிப்பில் கூறியிருப்பதாவது:
ஊழியர்கள் பற்றாக்குறை காரணமாக பிஎஸ்என்எல் நிறுவனம் தனது சேவையை பராமரிக்க முடியாத நிலையில் உள்ளது என நேர்மையற்ற சிலர், தனியார் தொலைத் தொடர்பு நிறுவனங்களின் ஆதரவுடன் பொய் பிரச்சாரத்தை பரப்புகின்றனர்.
அவர்கள் பிஎஸ்என்எல் வாடிக்கையாளர்களை தங்கள் நிறுவனத்துக்கு ஈர்க்க முயற்சிக்கின்றனர். இந்த பொய் பிரச்சாரம் அடிப்படை ஆதாரமற்றது.
கூடுதலாக உள்ள ஊழியர்களை குறைப்பதற்காக தானாக முன்வந்து ஒய்வு பெறும் திட்டத்தை மத்திய அமைச்சரவையின் முடிவுப்படி பிஎஸ்என்எல் அமல்படுத்தியுள்ளது.
பிஎஸ்என்எல் தனது மறுமலர்ச்சி கட்டத்தில் உள்ளது. இதற்கான பணியில் ஊழியர்கள் தீவிரமாக ஈடுபட்டுள்ளனர்.
நெட்வொர்க்கை பராமரிக்கவும், வாடிக்கையாளர்களுக்கு தரமான சேவையை வழங்கவும், பங்குதாரர்கள் குழுவை பிஎஸ்என்எல் ஏற்படுத்தியுள்ளது.
சமீபத்தில், பிஎஸ்என்எல் நிறுவனத்துக்கு அவப்பெயர் ஏற்படுத்த நேர்மையற்ற சிலர், தனியார் நிறுவனங்களின் ஆதரவுடன் பிஎஸ்எல்எல் நெட்வொர்க் சொத்துக்களை சேதப்படுத்தி, பிஎஸ்என்எல் சேவைகளுக்கு இடையூறு ஏற்படுத்த முயன்றனர். அவர்கள் மீது சட்டப்படியான நடவடிக்கையை பிஎஸ்என்எல் எடுத்து வருகிறது.
இது போன்ற சம்பவங்களை bsnlprchn[at]gmail[dot]com என்ற இ-மெயில் அல்லது 9445024095 என்ற கைப்பேசி எண்ணுக்கு வாட்ஸ் அப் அல்லது எஸ்எம்எஸ் மூலமாக பிஎஸ்என்எல் நிறுவனத்தின் கவனத்துக்கு கொண்டுவர வேண்டும் என வாடிக்கையாளர்களை பிஎஸ்என்எல் நிறுவனம் கேட்டுக் கொள்கிறது.
லேண்ட் லைன், செல்போன் சேவைகளை வழங்குவதோடு, வீடுகளுக்கு பைபர் இணைப்பு FTTH  சேவைகளையும் பிஎஸ்என்எல் வழங்குகிறது.
பிஎஸ்என்எல் நவீன தொழில்நுட்பத்துடன் கூடிய தனது நெட்வொர்க் மூலம் அனைத்து சேவைகளையும் வழங்குகிறது.
பிஎஸ்என்எல் நிறுவனத்திடம் வாடிக்கையாளர் குறைதீர்ப்பு முறையும் உள்ளது. பிஎஸ்என்எல் வாடிக்கையாளர்கள் லேண்ட்லைன் தொடர்பான புகார்களை, பிஎஸ்என்எல் வாடிக்கையாளர் மையத்தில் 1500 என்ற எண்ணிலும், பிராண்பேண்ட் தொடர்பான புகார்களை 1504 என்ற எண்ணிலும், செல்போன் வாடிக்கையாளர்கள் 1503 என்ற எண்ணிலும் குறைகளை தெரிவிக்கலாம்.
அதோடு, பிஎஸ்என்எல் இணையதளம் www.chennai.bsnl.co.in மூலம் அதிகாரிகளை வாடிக்கையாளர்கள் தொடர்பு கொண்டு குறைகளை தெரிவிக்க முடியும்.புகார் கொடுக்க முடியும்.
இவ்வாறு அந்த செய்தி குறிப்பில் தெரிவிக்கப்பட்டுள்ளது.
கலாசாரத்துறை அமைச்சகம்
சுதந்திர தின அமிர்தப் பெருவிழாவின் ஒரு பகுதியாக, மகரிஷி அரவிந்தரின் 150ஆவது பிறந்தநாளை நினைவுகூறும் விதமாக நாடுமுழுவதுமுள்ள 75 சிறைச்சாலைகளில் ஆன்மீக நிகழ்ச்சிகளுக்கு கலாச்சார அமைச்சகம் ஏற்பாடு செய்துள்ளது
மகரிஷி அரவிந்தரின் 150 வது பிறந்தநாள் மற்றும் 75 வது சுதந்திர தினத்தை முன்னிட்டு, திரு அரவிந்தரின் வாழ்க்கை மற்றும் தத்துவங்களை நினைவுகூறும் விதமாக, மத்திய கலாச்சாரத்துறை நாடுமுழுவதும் உள்ள 75 சிறைச்சாலைகளில், 12 ஆகஸ்ட் முதல் 15 ஆகஸ்ட் 2022 வரை ஆன்மீக நிகழ்ச்சிகளை நடத்த ஏற்பாடு செய்துள்ளது.
திரு அரவிந்தரின் தத்துவங்களை எடுத்துக்கூறுவதுடன், யோகா மற்றும் தியாக பயிற்சிகள் வாயிலாக சிறைவாசிகளின் வாழ்க்கையில் மாற்றத்தை ஏற்படுத்துவதே, இந்த நிகழ்ச்சிகளின் நோக்கமாகும்.
சுயசிந்தனைகள் மற்றும் தவறுகளை உணர்வதன் வாயிலாக சிறைவாசிகளின் வாழ்க்கையில் மாற்றத்தை ஏற்படுத்த வேண்டும் என வலியுறுத்தியிருந்த பிரதமர் திரு நரேந்திரமோடி,சிறைவாசிகள் புதிய வாழ்க்கைப் பயணத்தை தொடங்க ஏதுவாக, நாடு முழுவதும் உள்ள சிறைச்சாலைகளில் மகரிஷி அரவிந்தரின் வாழ்க்கை குறித்த நிகழ்ச்சிகளுக்கு ஏற்பாடு செய்யுமாறும் வலியுறுத்தியிருந்தார்.
இதன்படி, சுதந்திரபோராட்டத்துடன் தொடர்புடைய நாட்டில் உள்ள 75 சிறைச்சாலைகளை மத்திய கலாச்சாரத்துறை அடையாளம் கண்டு, முன்னணி ஆன்மீக தலைவர்கள் மற்றும் அமைப்புகளுடன் இணைந்து இந்த நிகழ்ச்சிகளுக்கு ஏற்பாடு செய்துள்ளது.
ராமகிருஷ்ணா மிஷன், பதஞ்சலி, வாழும்கலை, ஈஷா அறக்கட்டளை மற்றும் சத்சங்க அறக்கட்டளை உள்ளிட்ட 5 அமைப்புகள் இந்த நிகழ்ச்சிகளை நடத்தவுள்ளன.
பிரதமர் அலுவலகம்
கோபால் கிருஷ்ண கோகலேவுக்கு அவரது பிறந்த நாளில் பிரதமர் அஞ்சலி செலுத்தினார்
கோபால் கிருஷ்ண கோகலேவுக்கு அவரது பிறந்த நாளில் பிரதமர் திரு. நரேந்திர மோடி அஞ்சலி செலுத்தினார்.
"கோபால் கிருஷ்ண கோகலேவை அவரது பிறந்த நாளில் நினைவு கூர்கிறேன். மகத்தான ஞானம் அருளப்பட்ட சிறந்த மனிதரான அவர், கல்விக்கும், சமுக முன்னேற்றத்துக்கும் தலைசிறந்த பங்களிப்பை அளித்தார். இந்தியாவின் சுதந்திர இயக்கத்துக்கு முன்மாதிரியான தலைமையையும் அவர் வழங்கினார்," என்று பிரதமர் கூறினார்.
(
கலாசாரத்துறை அமைச்சகம்
சுலாப் இண்டர்நேசனலுடன் இணைந்து மத்திய கலாச்சார அமைச்சகம் ‘’தூய்மைவீடு’’ நிகழ்ச்சிக்கு ஏற்பாடு
சுலாப் இண்டர்நேசனலுடன் இணைந்து, மத்திய கலாச்சார அமைச்சகம், மத்திய ஜல்சக்தி அமைச்சகம், மத்திய வீட்டு வசதி மற்றும் நகர்ப்புற விவகார அமைச்சகம் ஆகியவை புதுதில்லியில் தூய்மை வீடு என்னும் நிகழ்ச்சிக்கு ஏற்பாடு செய்திருந்தன. சுதந்திரத்தின் அமிர்தப் பெருவிழாவின் கீழ், தூய்மை,சுதந்திரம், சுலாப் என்னும் சிந்தனையின் விழிப்புணர்வை மக்களிடையே ஏற்படுத்தும் வகையில் இந்த நிகழ்ச்சி நடைபெற்றது.
காந்தி ஸ்மிருதியின் துணைத்தலைவர் திரு விஜய் கோயல், யோகா குரு பாபா ராம்தேவ், சுலாப் சானிடேசன் நிறுவனர் திரு பிந்தேஸ்வர் பாதக் மற்றும் அமைச்சகங்களின் மூத்த அதிகாரிகள் நிகழ்ச்சியில் கலந்து கொண்டனர்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1803286